b'\n_START_ARTICLE_\nFamilysearch.org\n_START_PARAGRAPH_\nFamilysearch.org (FamilySearch) registreredes 25. juni 1998 som internetdom\xc3\xa6ne af organisationen Intellectual Reserve, der varetager immaterialret for Genealogical Society of Utah og Jesu Kristi Kirke af Sidste Dages Hellige (Mormonkirken) i Salt Lake City._NEWLINE_Mormonkirkens motivation for at gengive sl\xc3\xa6gthistoriske oplysninger udspringer fra overbevisningen, at familierelationer er v\xc3\xa6sentlige for menneskelivet. Organisationen iv\xc3\xa6rksatte derfor mikrofilmning af arkivalier med interesse for sl\xc3\xa6gtsforskning, i Danmark foretaget fra 1949 af Arthur G. Hass\xc3\xb8. Digital affotografering iv\xc3\xa6rksattes fra 1998._NEWLINE_FamilySearch \xc3\xa5bnedes maj 1999 for offentligheden som en af verdens st\xc3\xb8rste sl\xc3\xa6gtsdatabaser._NEWLINE_En tilh\xc3\xb8rende wiki opstartedes 2007 p\xc3\xa5 engelsk og marts 2010 p\xc3\xa5 svensk, men findes endnu ikke p\xc3\xa5 dansk. Dog indeholder den engelske version en del oplysninger om stednavne i Danmark.'